Publication: Magyar Közlöny
Issue: MK-2000-129 (Year: 2000, Number: 129)
Era: 1990-2004
Section: 1996. évi XX. törvény (a továbbiakban: Szaz.tv.) 29. §-a
Paragraph Index: 2080

17. § A Vhr. 22. §-ának (1) bekezdése helyébe a következő rendelkezés lép: „(1) Adatszolgáltatás igénylésekor az érintett polgár azonosításra alkalmas természetes személyazonosító adatait, illetőleg lakcímét, csoportos adatszolgáltatás igénylése esetén a csoportismérveket, a személyazonosító igazolványra vonatkozó adat igénylésekor pedig az igazolvány okmányazonosítóját kell megadni. Ha a csoportismérv olyan következtetések levonására alkalmas, amelynek alapján valószínűsíthető az érintett személyek faji eredete, nemzeti, nemzetiségi és etnikai hovatartozása, vallásos vagy más meggyőződése, az adatszolgáltatási kérelem nem teljesíthető, kivéve, ha ezeknek az adatoknak a kezelésére törvény a kérelmezőt feljogosítja.”

Source: https://magyarkozlony.hu/hivatalos-lapok/b44d917afe2b21526a228c45a222e431bac29ab6/dokumentumok/446795ab2d0a375f26a6817d614ee0a56a1bec7e/letoltes